મુઝફ્ફરપુર બિહારમાં સીસીઆઈમાં જાતીય દુર્વ્યવહારને ટાટા ઇન્સ્ટિટ્યુટ ઓફ સોશિયલ સાયન્સીસની ટીમ દ્વારા ખુલ્લો પાડવામાં આવ્યો હતો. આ સંસ્થાએ 2017માં એક સામાજિક ઓડિટ હાથ ધર્યું હતું. સીસીઆઈના 42 રહેવાસીઓમાં, 7 થી 17 વર્ષની વયની 34 સગીર બાળાઓ સાથે શારીરિક અને લૈંગિક દુર્વ્યવહાર કરવામાં આવ્યો હોવાનું માલુમ પડ્યુ હતું. બિહારના 14 અન્ય સીસીઆઇમાં ઓડિટમાં શારિરિક, જાતીય અને માનસિક શોષણ સામે આવ્યું હતું અને આ આશ્રય ગૃહોમાં નિરાશાજનક વસવાટ પરિસ્થિતિઓ અને મૂળભૂત સ્વાતંત્રતાનો અભાવ જોવામાં આવ્યો હતો. ગુસ્સો એ વાતે આવે છે કે મુઝફ્ફરપુરના આરોપીઓમાંથી સાત મહિલા "કેરગિવર્સ" અને "કાઉન્સેલર્સ" હોવાનું માનવામાં આવે છે.